recursal/SuperWikiNEXT-32B huggingface dataset:
**अदभुत रस**, भारतीय काव्य शास्त्र के विभिन्न रसों में से एक है, इसका स्थायी भाव आश्चर्य होता है। जब किसी जीव के मन में विचित्र अथवा आश्चर्यजनक वस्तुओं को देखकर जो विस्मय आदि का भाव उत्पन्न होता है , उसे अद्भुत रस कहा जाता है। इसके अन्दर आँसु आना, रोमांच, गद्गद होना, काँपना, आँखे फाड़कर देखना आद शामिल हैं। अद्भुत रस के भरतमुनि ने दो भेद दिये हैं: दिव्य तथा आनन्दज। वैष्णव आचार्य इसके दृष्ट, श्रुत, संकीर्तित तथा अनुमित नामक भेद करते हैं। उदाहरण :

> अखिल भुवन चर-अचर सब, हरि मुख में लिख मातु।
> चकित भई गद्गद बचना, विकसित दृग पुलकातु।।
> 
> 
>

वर्णन
-----

साहित्यकारों द्वारा परिभाषाहिन्दी के आचार्य देव ने अद्भुत रस का यह लक्षण किया है - 
‘आहचरज देखे सुने बिस्मै बाढ़त। 
चित्त अद्भुत रस बिस्मय बढ़ै अचल सचकित निमित्त’।

भरतमुनि ने वीर रस से अद्भुत की उत्पत्ति बताई है तथा इसका वर्ण पीला एवं देवता ब्रह्मा कहा है। 
विश्वनाथ के अनुसार इसके देवता गन्धर्व हैं। 
‘विस्मय’ की परिभाषा ‘सरस्वतीकण्ठाभरण’ में दी गई है - ‘विस्मयश्चित्तविस्तार: पदार्थातिशयादिभि:’ किसी अलौकिक पदार्थ के गोचरीकरण से उत्पन्न चित्त का विस्तार विस्मय है। 

विश्वनाथ ने ‘साहित्यदर्पण’ में इस परिभाषा को दुहराते हुए विस्मय को चमत्कार का पर्याय बताया है - ‘चमत्कारश्चित्तविस्तार रूपो विस्मयापरपर्याय:’। अतएव चित्त की वह चमत्कृत अवस्था, जिसमें वह सामान्य की परिधि से बाहर उठकर विस्तार लाभ करता है, ‘विस्मय’ कहलायेगी। वास्तव में यह विस्मय या चमत्कार प्रत्येक गहरी अनुभूति का आवश्यक अंग है और इसीलिए यह प्रत्येक रस की प्रतीति में वर्तमान रहता है। 
भानुदत्त ने कहा है कि विस्मय सभी रसों में संचार करता है। 

विश्वनाथ रसास्वाद के प्रकार को समझाते हुए कहते हैं कि रस का प्राण ‘लोकोत्तर चमत्कार’ है और इस प्रकार सर्वत्र, सम्पूर्ण रसगर्भित स्थानों में अद्भुत रस माना जाना चाहिए। इस सम्बन्ध में उन्होंने निम्नलिखित पंक्तियाँ उद्धृत की हैं - 
‘रसे सारश्चमत्कार: सर्वत्राप्यनुभुयते। तच्चमत्कारसारत्वे सर्वत्राप्यद्भुतो रस:। 
तस्मादद्भुतमेवाह कृती नारायणो रसम्।’ अर्थात् सब रसों में चमत्कार साररूप से (स्थायी) होने से सर्वत्र अद्भुत रस ही प्रतीत होता है। अतएव, नारायण पण्डित केवल एक अद्भुत रस ही मानते हैं।

मनोवैज्ञानिकों के अनुसार 
मनोविज्ञानियों ने भी विस्मय को प्रधान भावों में गृहीत किया है तथा उसकी प्रवृत्ति ‘जिज्ञासा’ से बताई है। वास्तव में आदिम मानव को प्रकृति की क्रीड़ास्थली के संसर्ग में भय एवं आश्चर्य अथवा विस्मय, इन दो भावों की ही मुख्यतया प्रतीति हुई होगी। कला एवं काव्य के आकर्षण में विस्मय की भावना सर्वाधिक महत्त्व रखती है। कवि एवं कलाकार जिस वस्तु का सौन्दर्य चित्रित करना चाहते हैं, उसमें कोई लोक को अतिक्रान्त करने वाला तत्त्व वर्तमान रहता है, जो अपनी असाधारणता से भाव को अभिभूत कर लेता है। अंग्रेज़ी साहित्य के रोमांटिक कवियों ने काव्य की आत्मा विस्मय को ही स्वीकार किया था। अतएव, अद्भुत रस का महत्त्व स्वयं सिद्ध है। साहित्य शास्त्रियों ने रस के विरोध एवं अविरोध का व्याख्यान किया है।

इन्हें भी देखें
---------------

* रस (काव्य शास्त्र)

सन्दर्भ
-------
अदन अब्दुल उस्मान डार ( सोमाली : आदन काबुलल सिस्मैन दार , अरबी : ددم عبد الله عثمان دعر ) (९ दिसंबर, १ ९ ०, - 8 जून, Add जून २००), अदन एडे के नाम से प्रसिद्ध , एक सोमाली राजनीतिज्ञ था, जो एक सोमाली राजनीतिज्ञ था । सोमालिया 1 जुलाई, 1960 से 6 जुलाई, 1967 तक। [1] मुदुग क्षेत्रीय परिषद के एक नेता, वे सोमाली गणराज्य के पहले राष्ट्रपति थे, जिन्हें वर्तमान में सोमालिया के नाम से जाना जाता था। उन्होंने पहले सोमाली यूथ लीग में सेवा की1944 में। 1946 में, उन्हें सोमालिया के बेलेडवाइने में पार्टी के अनुभाग का सचिव नामित किया गया। 1951 में, मुदुग क्षेत्रीय परिषद ने उन्हें क्षेत्रीय परिषद के लिए नियुक्त किया, और दो साल बाद, वे क्षेत्रीय परिषद के उपाध्यक्ष बने। 1944 में, वे सोमाली यूथ लीग में शामिल हुए। 1954 से 1956 तक, वह सोमाली यूथ लीग के अध्यक्ष थे । 1958 के मई में उन्हें फिर से चुना गया और उन्होंने 1960 तक विधान सभा के अध्यक्ष के साथ-साथ इस पद पर बने रहना जारी रखा।

उस्मान दार में पैदा हुआ था Beledweyne , सोमालिया। उन्होंने सरकारी स्कूलों में अध्ययन किया, और एक सामुदायिक आयोजक के रूप में काम किया। सोमालिया को 1889 से 1941 तक इतालवी सरकार द्वारा उपनिवेश बनाया गया था। 1929 से 1941 तक, उस्मान डार ने इतालवी औपनिवेशिक प्रशासन में सोमालिया की उपनिवेशवाद से आज़ादी की वकालत की। वह सभी सोमालियों की एकता और एकता के प्रस्तावक थे।

1960 में, उस्मान डार ने राष्ट्रीय ध्यान आकर्षित किया, और सोमाली लोगों का पक्ष जीता। उन्हें औपचारिक रूप से और लोकतांत्रिक रूप से 1 जुलाई, 1960 में सोमालिया के पहले राष्ट्रपति के रूप में चुना गया था। 1 जुलाई, 1960 को, संयुक्त राष्ट्र ने सोमालिया की स्वतंत्रता को मंजूरी दे दी, और बाद में उत्तरी सोमालिया के पूर्व "ब्रिटिश रक्षक" के साथ एकजुट हो गया, जो पहले से ही विजयी रूप से प्राप्त किया था। 26 जून, 1960 को इसकी स्वतंत्रता। उनका प्रशासन उपनिवेशवाद की विरासत को नष्ट करने और सोमाली लोगों के बीच एकता को बढ़ावा देने पर केंद्रित था।

संदर्भ
------
**अक्कड़ बक्कड़ बम्बे बो** स्टार प्लस पर प्रसारित होने वाला एक रहस्यमयी व हास्य से परिपूर्ण धारावाहिक है। यह ३१ अक्टूबर २००५ से २१ दिसम्बर २००५ तक चला।

कहानी
-----

इसका मुख्य पात्र नटवरलाल प्रसाद यादव बिहारी है जो एक अच्छा भूत है। वह शहर में वड़ा-पाव का ठेला लगाता है। शहर में उसके कुछ दोस्त बन जाते है जिन्हें वो *बबुआ लोग* कहकर पुकारता है। किसी दूसरे बुरे भूत के कारण नटवर और उसके दोस्तों के जीवन में बहुत उतार-चढ़ाव आते हैं और कई रहस्यमयी घटनाएं घटित होती है। नटवरलाल का नाम उसके दोस्त नट्टू रखते है नट्टू नामक भूत अपना यह राज अपने दोस्तों को पहले नहीं बताता लेकिन बाद में उन लोगों को यह बात पता चल जाती है। पहले वह नट्टू से डरते है लेकिन बाद में यह सच जानने के पश्चात वह कुछ समय पश्चात पुनः दोस्त बन जाते है। नट्टू को भूत बनकर भटकने से निजात पाने के लिए १०० अच्छे कार्य करने होते हैं। और यदि कोई बुरा कार्य करने पर उसे उसके स्थान पर २ और अच्छे कार्य करने पड़ते है। इस कार्य में उसके दोस्त भी उसका साथ देते हैं। यहाँ गप्पू नामक एक शैतान भूत भी रहता है जो उसे अच्छा कार्य करने से रोकता है और अपने दल में आने के लिए उसे परेशान करता रहता है। लेकिन अंत में गप्पू का अंत हो जाता है और नटवरलाल अपने अच्छे कार्य करने में सफल हो जाता है। इसके और धरती से चले जाता है। इसके पश्चात कहानी समाप्त हो जाती है।

कलाकार
------

* देवेंदर चौधरी (नटवरलाल प्रसाद यादव/नट्टू)
* विवेक मशरू (अर्णव)

सन्दर्भ
-------

1. ↑  "अक्कड़ बक्कड़ बम्बे बो स्टार उत्सव पर". सुलेखा न्यूज़. अभिगमन तिथि 5 अगस्त 2014.[*मृत कड़ियाँ*]
2. ↑  "अक्कड़ बक्कड़ बम्बे बो". इंडिया फोरम. अभिगमन तिथि 5 अगस्त 2014.

बाहरी कड़ियाँ
-------------

1. स्टार प्लस यू ट्यूब पर
2. फेसबुक पर अक्कड़ बक्कड़ बम्बे बो

| * दे
* वा
* सं
स्टार प्लस के धारावाहिक |
| --- |
| पारिवारिक |  • इश्कबाज़ • साथ निभाना साथिया • पी. ओ. डब्ल्यू. - बंदी युद्ध के • सुहानी सी एक लड़की • ये है मोहब्बतें • नामकरण • ये रिश्ता क्या कहलाता है • चन्द्र नंदिनी • मेरे अंगने में • परदेश में है मेरा दिल • जाना ना दिल से दूर •  नज़र |
| वास्तविक | मास्टरशेफ इंडिया - सीज़न ५ |
|  |
| --- |
| एड्स नियंत्रण पर एक शृंखला का भाग |
| श्रेणी:भारतीय सरकारी एड्स नियंत्रण संस्थाएँ |
|  |

  
  

केंद्र शासित क्षेत्र अंडमान एवं निकोबार के लिए राष्ट्रीय एड्स नियंत्रण संगठन के अंतर्गत काम करनेवाली संस्था **अंडमान एवं निकोबार एड्स नियंत्रण सोसाइटी** है। यह संस्था एड्स-सम्बन्धी जानकारी, स्वस्थ अथवा परामर्श केन्द्रों के संचालन, रक्त बैंकों के प्रबंधन अथवा स्वास्थ्य कर्मियों के प्रशिक्षण की दिशा में काम करती है।

अंडमान एवं निकोबार एड्स नियंत्रण सोसायटी के प्रशिक्षण कार्यक्रम
---------------------------------------------------------------

अंडमान एवं निकोबार एड्स नियंत्रण सोसायटी समय-समय पर स्वस्थ कर्मियों के लिए एड्स, टी बी और कई घातक रोगों से जूजने के लिए प्रशिक्षण कार्यक्रम आयोजित करती आई है।

अंडमान एवं निकोबार एड्स नियंत्रण सोसायटी के बारे में सामाजिक जालस्थलों में चर्चा
--------------------------------------------------------------------------------

यूँ तो अंडमान एवं निकोबार एड्स नियंत्रण सोसायटी देश की दूसरी एड्स नियंत्रण सोसाइटियों की तरह काम कार्य पूरे कर रही है, परन्तु इंटरनेट पर यह बात आम हो चुकी है अंडमान एवं निकोबार एड्स नियंत्रण सोसायटी बंद हो चुकी है तथा यहाँ के काम करनेवालों को हटा दिया गया है।

सन्दर्भ
-------

1. ↑  "Section –7 Programmes and Schemes -Schemes for prevention of HIV/AIDS amongst alcohol and drug dependents – role of National Aids Control Organisation (NACO)" (PDF). UNDP. मूल से 21 अगस्त 2010 को पुरालेखित (PDF). अभिगमन तिथि 5 जुलाई 2012.
2. ↑  "ANDAMAN & NICOBAR AIDS CONTROL SOCIETY". Andaman Govt. मूल से 24 दिसंबर 2018 को पुरालेखित. अभिगमन तिथि 5 जुलाई 2012.
3. ↑  "Andaman & Nicobar AIDS Control Society closed down". Yahoo Groups. अभिगमन तिथि 5 जुलाई 2012.[*मृत कड़ियाँ*]
एक गर्भवती महिला का अल्ट्र्रासाउंड चित्र
**अल्ट्रासाउंड परिक्षण** में उच्च आवृत्ति की ध्वनि तरंगों (High-frequency sound waves) का इस्तेमाल किया जाता है तथा इन तरंगों की मदद से शरीर के अंदर की तस्वीरें निकाली जाती हैं। अल्ट्रासाउंड या सोनोग्राफी सुरक्षित स्कैन होते हैं, क्योंकि इनमें विकिरणों (Radiation) की जगह ध्वनि तरंगों या गूँज (Echoes) का इस्तेमाल किया जाता है।

अल्ट्रासाउंड चित्र
------------------

अल्ट्रासाउंड परिक्षण से प्राप्त तस्वीर में हड्डी जैसे ठोस उत्तक सफेद और सौम्य उत्तक स्लेटी (ग्रे) और चितकबरे दिखाई देते हैं। तरल पदार्थ (जैसे एमनियोटिक द्रव्य, जिसमें शिशु रहता है), तरंगों के प्रति कोई प्रतिध्वनि नहीं करता, इसलिए तस्वीर में काला दिखाई देता है।

अल्ट्रासाउंड परिक्षण के प्रकार
------------------------------

* डॉपलर अल्ट्रासाउंड
* प्रसूति अल्ट्रासाउंड
* 3डी और 4डी अल्ट्रासाउंड
* एकोकार्डियोग्राम अल्ट्रासाउंड
* कैरोटिड अल्ट्रासाउंड
* ट्राँसवजैनल अल्ट्रासाउंड (महिला के आँतरिक अंगों का निकट से चित्रण)

अल्ट्रासाउंड से किस-किस प्रकार के चित्र प्राप्त होते हैं
--------------------------------------------------------

* मूत्राशय
* मस्तिष्क (शिशुओं में)
* आंखें
* पित्ताशय
* गुर्दे
* जिगर
* अंडाशय
* अग्न्याशय
* तिल्ली
* थाइरोइड
* अंडकोष
* गर्भाशय
* रक्त वाहिकाएं

मुख्य लाभ
---------

चिकित्सा क्षेत्र में यह गर्भावस्था में शिशु के स्वास्थ्य, पथरी या पेट से जुड़ी बीमारियों व अन्य कई बीमारियों के बारे में जानकारी देता है।

दुष्प्रभाव
----------

शोधों में साबित हुआ है कि अल्ट्रासाउंड से निकलने वाली रेडियोएक्टिव तरंगों से होने वाले बच्चे के दिमाग पर नकारात्मक असर पड़ता है और बच्चे के मानसिक विकास में बाधा आती है। पर यह परीक्षण और मशीन पर निर्भर है। इसके अतिरिक्त संबंधित व्यक्ति की स्थिति और सहनशीलता पर भी यह निर्भर करता है।

सन्दर्भ
-------

1. ↑  "जानिए अल्ट्रासाउंड क्या है, कीमत और कैसे होता है - Janiye Ultrasound kya hai, kimat, aur kaise hota hai". मूल से 6 अक्तूबर 2018 को पुरालेखित. अभिगमन तिथि 6 अक्तूबर 2018.
2. ↑  "गर्भावस्था में अल्ट्रासाउंड स्कैन". मूल से 4 जुलाई 2017 को पुरालेखित. अभिगमन तिथि 6 अक्तूबर 2018.
3. ↑  "Ultrasound test अल्ट्रासाउंड जांच के प्रकार उपयोग एवं करने की विधि. - हेल्थ ब्यूटी ज्ञान". मूल से 6 अक्तूबर 2018 को पुरालेखित. अभिगमन तिथि 6 अक्तूबर 2018.
4. ↑  "अल्ट्रासाउंड क्या है?/ What is Ultrasound / Sonography Test ?". मूल से 7 अक्तूबर 2018 को पुरालेखित. अभिगमन तिथि 6 अक्तूबर 2018.
5. ↑  "अल्ट्रासाउंड (Ultrasound)". मूल से 6 अक्तूबर 2018 को पुरालेखित. अभिगमन तिथि 6 अक्तूबर 2018.
6. ↑  "गर्भावस्था में अल्ट्रासाउंड के हो सकते हैं कुछ अतिरिक्त प्रभाव". मूल से 7 अक्तूबर 2018 को पुरालेखित. अभिगमन तिथि 6 अक्तूबर 2018.
अर्तूर गिवारगीज़ोव (रूसी: Артур Александрович Гиваргизов) - रूसी कथाकार, कवि और बाल-लेखक।   

अरतूर गिवारगीज़ोव का जन्म १९६५ में कियेव में हुआ। आजकल वे मॉस्को में रहते हैं। मॉस्को संगीत महाविद्यालय के अंतर्गत कार्यरत संगीतशाला की शिक्षा समाप्त करने के बाद अरतूर गिवारगीज़ोव एक संगीतशाला में अध्यापक हैं और बच्चों को गिटार पर शास्त्रीय संगीत की प्रस्तुति सिखाते हैं।

  

वे बच्चों के लिए कविताएँ और व्यंग्य कहानियाँ लिखते हैं। इनकी पहली रचना १९९७ में 'सतिरिकोन' (व्यंग्यकार) पत्रिका में प्रकाशित हुई। अरतुर नियमित रूप से 'प्रस्ताक्वाशीना', 'कुकूंबर', 'कस्त्योर' और 'मुर्ज़ील्का' आदि बाल-पत्रिकाओं में लिखते हैं। अरतूर की कहानियाँ 'क्लासिक रचनाएँ' और 'कारीगरों का शहर' नामक बाल-साहित्य सीरीज़ में प्रकाशित हुई हैं। उनकी बाल कथाओं का पहला संग्रह २००३ में निकला, जिसका शीर्षक था- 'साईकिल पर लदी अलमारी'। 

  

अरतूर गिवारगीज़ोव को अनेक साहित्यिक पुरस्कार मिल चुके हैं। 'साईकिल पर लदी अलमारी' के अलावा २००५ में प्रकाशित उनकी पुस्तक 'राजाओं के बारे में आम तौर पर' तथा अन्य कुछ पुस्तकें बच्चों के बीच बेहद लोकप्रिय रही हैं।

| * दे
* वा
* सं
रूसी लेखक |
| --- |
| अलेक्सान्द्र अब्रामोविच कबकोव •  अर्तूर अलेक्सान्द्रोविच गिवारगीज़ोव •  अलेक्सान्द्र निकोलायेविच अर्ख़ान्गेल्स्की •  अलेक्सेय निकोलायेविच वरलामोव •  अलेक्सान्द्र निकोलायेविच सिंकेविच •  अलेक्सान्द्र पूश्किन •   अलेक्सान्द्र विक्तोरोविच इल्यिचेव्स्की •  अलेक्सान्द्र सोल्शेनीत्सिन •  इवान तुर्गेन्येव •  इवान बूनिन •  एदुआर्द निकोलायेविच उस्पेंस्की •  येव्गेनी निकोलायेविच प्रिलेपिन •  तत्याना वितालियेव्ना उस्तीनोवा •  फ़्योद्र दोस्तोयेव्स्की •  बोरीस पस्तेर्नाक •  मक्सीम अल्बेर्तोविच अमेलिन •  मिख़ईल इयोसिफ़ोविच वेलेर •  यूरी मिख़ाय्लोविच पलिकोव •  रवील रईसोविच बुख़रायेव •  लेव तालस्तोय •  लीदिया निकोलायेव्ना गेओर्गीयेवा •  व्लदीमिर नाबोकोव •  व्यचेस्लाव ग्लेबोविच कुप्रियानोव •  सर्गेय इवानोविच चुप्रीनिन •  सेर्गेय वसील्येविच लुक्यनेंको • मैक्सिम गोर्की |
(चित्र-1) C, A का अंत:क्षेत्र है जबकि बी का बहि:क्षेत्र है
(चित्र-2) C, B का बहि:क्षेत्र है, लेकिन A का अंत:क्षेत्र नहीं है क्योंकि इसकी सीमायें D से भी मिलती हैं
राजनीतिक भूगोल में, एक विदेशी अंत:क्षेत्र उस क्षेत्र को कहते हैं जिसकी भौगोलिक सीमायें पूर्णतया: किसी अन्य क्षेत्र की सीमाओं के भीतर स्थित होती है।

दूसरी ओर एक बहि:क्षेत्र, वह क्षेत्र कहलाता है जो कानूनी या राजनीतिक रूप किसी अन्य क्षेत्र से जुड़ा होता है, जो भौगोलिक रूप से संस्पर्शी (सटा हुआ) नहीं होता।

यह दो अलग अलग अवधारणायें रही हैं, हालांकि कई सत्तायें दोनों परिभाषाएँ पर खरी उतरती हैं। दायीं ओर चित्र-1 C, B का एक बहि:क्षेत्र है और A के भीतर एक अंत:क्षेत्र भी है। यदि C एक स्वतंत्र राष्ट्र होता तो यह एक अंत:क्षेत्र होता ना कि एक बहि:क्षेत्र। जबकि चित्र-2 में C फिर से B का बहि:क्षेत्र है, लेकिन यह एक अंत:क्षेत्र नहीं है क्योंकि इसकी सीमायें एक से अधिक राष्ट्रों (या क्षेत्रों) से मिलती है।

वो देश जो भले ही दूसरे देश से घिरा हो पर यदि उसकी कोई सीमा समुद्र से जुड़ती हो तो उस स्थिति में इसे अंत:क्षेत्र नहीं माना जाता भले ही इसका भौगोलिक आकार कुछ भी हो। इसी कारण पुर्तगाल, स्पेन का एक अंत:क्षेत्र नहीं है और गाम्बिया, सेनेगल का एक अंत:क्षेत्र नहीं है।

विशेषताएँ
---------

अंत:क्षेत्रों का निर्माण विभिन्न ऐतिहासिक, राजनीतिक या भौगोलिक कारणों की से किया जा सकता है। कुछ क्षेत्रों में किसी नदी द्वारा प्रवाह मार्ग परिवर्तन करने के फलस्वरूप अंत:क्षेत्रों का निर्माण होता है। 

अंत:क्षेत्रों के निवासियों के लिए जीवन कठिन हो सकता है, क्योंकि इसमें दो राष्ट्रों के मध्य विभिन्न पक्षों पर जैसे कि डाकपता, बिजली आपूर्ति, प्रवेशाधिकार आदि के बारे में समझौते होने आवश्यक होते हैं। 

कई बहि:क्षेत्रों में आज स्वतंत्रता आंदोलन चल रहा है, खासकर उनमें जहां बहि:क्षेत्र मुख्य भूमि से दूर स्थित है।

वास्तविक अंत:क्षेत्र
--------------------

### अंत:क्षेत्रीय राष्ट्र

### अस्थायी अंत:क्षेत्र

संबंधित रचनायें व शब्द
----------------------

### "व्यवहारिक" अंत:क्षेत्र और बहि:क्षेत्र और अगम्य जिले

वो क्षेत्र जो मुख्यभूमि से भूमि की एक पतली पट्टी या समुद्री मार्ग द्वारा जुड़े होते है और जहां किसी विदेशी राष्ट्र से होकर पहुंचना अधिक सरल होता है, "व्यावहारिक बहि:क्षेत्र" कहलाते हैं (उदाहरण: संयुक्त राज्य अमेरिका और कनाडा के बीच उत्तर पश्चिमी एंगल, या ओएस डे सेविस नामक स्पेनिश गांव जहां केवल स्वतंत्र अण्डोरा के माध्यम से ही पहुँचा जा सकता है क्योंकि यह स्पेन के बाकी हिस्सों से पहाड़ों के द्वारा कटा है)। ग्रीनविच, कनेक्टिकट, में स्थित अमेरिकी लेन, को केवल न्यूयॉर्क राज्य से होकर पहुँचा जा सकता है, क्योंकि यह बाकी कनेक्टिकट से अंतरराज्यीय मार्ग 684 द्वारा कटा है।

इसके विपरीत, एक बहि:क्षेत्र जो एक बहि:क्षेत्र के रूप में कार्य ना कर, मुख्य राष्ट्र के एक सन्निहित भाग के रूप में कार्य करता है, "अर्ध बहि:क्षेत्र" कहलाता है। (रॉबिन्सन 1959)

### उपराष्ट्रीय अंत:क्षेत्र और बहि:क्षेत्र

सन्दर्भ
-------

1. ↑  "6 results for: enclave". Dictionary.com. मूल से 25 फ़रवरी 2011 को पुरालेखित. अभिगमन तिथि 2007-01-09.
2. ↑  "4 results for: exclave". Dictionary.com. मूल से 28 अक्तूबर 2010 को पुरालेखित. अभिगमन तिथि 2007-01-09.
अल्पसंख्यक मामलों का मंत्रालय भारत सरकार का एक मंत्रालय है जिसे सामाजिक न्याय और अधिकारिता मंत्रालय से बाहर किया गया और 29 जनवरी 2006 को बनाया गया। यह अल्पसंख्यक धार्मिक समुदायों के लिए केंद्र सरकार के विनियामक और विकासात्मक कार्यक्रमों के लिए सर्वोच्च निकाय है। भारत, जिसमें मुस्लिम, सिख, ईसाई, बौद्ध, पारसी (पारसी) और जैन शामिल हैं, भारत के राजपत्र में अल्पसंख्यक समुदायों के रूप में अधिसूचित [2] राष्ट्रीय अल्पसंख्यक आयोग अधिनियम, 1992 की धारा 2 (सी) के तहत। [3]

  

एजेंसी के अधिकारी

मुख्तार अब्बास नकवी, मंत्री

किरेन रिजिजू, राज्य मंत्री

बाल एजेंसी

राष्ट्रीय अल्पसंख्यक आयोग

Websitewww.minorityaffairs.gov.in

मुख्तार अब्बास नकवी ने 4 सितंबर 2017 को अल्पसंख्यक मामलों के कैबिनेट मंत्री के रूप में पद ग्रहण किया। [4] उन्होंने अल्पसंख्यक मामलों के राज्य मंत्री के रूप में कार्य किया जब नजमा हेपतुल्ला कैबिनेट मंत्री थीं। 12 जुलाई 2016 को नजमा हेपतुल्ला के इस्तीफे के बाद नकवी को मंत्रालय का स्वतंत्र प्रभार सौंपा गया।

मंत्रालय भाषायी अल्पसंख्यकों और भाषायी अल्पसंख्यकों के लिए आयुक्त के कार्यालय के साथ भी जुड़ा हुआ है, एंग्लो-इंडियन समुदाय का प्रतिनिधित्व करता है, पंत-मिर्ज़ा के संदर्भ में भारत में पाकिस्तान और मुस्लिम तीर्थस्थलों में गैर-मुस्लिम तीर्थस्थलों की सुरक्षा और संरक्षण। 1955 का समझौता, विदेश मंत्रालय के परामर्श से। [५] प्रभारी मंत्री केंद्रीय वक्फ परिषद, भारत के अध्यक्ष भी हैं, जो राज्य वक्फ बोर्डों के संचालन का प्रबंधन करता है। [६] अल्पसंख्यक कार्य मंत्रालय हर साल भारत के अल्पसंख्यक समुदाय के छात्रों को मोमा छात्रवृत्ति प्रदान करता है। मोमा स्कॉलरशिप अल्पसंख्यक समुदायों के छात्रों को समर्थन देने के उद्देश्य से शुरू की गई अल्पसंख्यक मामलों के मंत्रालय की एक छात्रवृत्ति योजना है जो आर्थिक रूप से मजबूत नहीं है और भारत में उच्च अध्ययन करना चाहता है। [[] [is] भारत में अल्पसंख्यक समुदायों में मुस्लिम, सिख, ईसाई, बौद्ध, पारसी और जैन शामिल हैं। राज्य सरकार / संघ राज्य क्षेत्र के माध्यम से भारत सरकार द्वारा छात्रों को छात्रवृत्ति प्रदान की जाती है। छात्रवृत्ति स्नातक और स्नातकोत्तर पाठ्यक्रमों के लिए प्रदान की जाती है। [३]

भारतीय संविधान के अनुसार भाषायी अल्पसंख्यकों को एक विशेष अधिकारी नियुक्त किया जाना चाहिए। [९]

संवैधानिक अनुच्छेद: 350B।

राष्ट्रपति द्वारा नियुक्त किए जाने वाले भाषायी अल्पसंख्यकों के लिए एक विशेष अधिकारी होगा।

विशेष अधिकारी का यह कर्तव्य होगा कि वह इस संविधान के तहत भाषायी अल्पसंख्यकों के लिए प्रदान किए गए सुरक्षा उपायों से संबंधित सभी मामलों की जांच करे और राष्ट्रपति को ऐसे मामलों में राष्ट्रपति को रिपोर्ट करे जैसे कि राष्ट्रपति निर्देश दे सकते हैं, और राष्ट्रपति ऐसी सभी रिपोर्टों का कारण बनेंगे। संसद के प्रत्येक सदन के समक्ष रखी जाए, और संबंधित राज्यों की सरकारों को भेजी जाए। [९]

यह राज्यों के आधार पर तय किया जाना है क्योंकि राज्यों का गठन भाषायी आधार पर किया गया है
अपर्णा ने गुरूराममम पर कुचीपुडी प्रदर्शन करते हुए
**अपर्णा बी. मारार** केरल से शास्त्रीय डैनसेज है। वह नर्तक, आयोजक, कला शिक्षक, कोरियोग्राफर और एक गायक भी है। वह एक इंजीनियर भी है पीएसजी कॉलेज ऑफ टेक्नोलॉजी से वायरलेस कम्युनिकेशन इंजीनियरिंग में डिग्री हासिल की है और भारत में एक सॉफ्टवेयर कंपनी चलाती है। उन्हें केरल संगीता नाटक अकादमी- युवा प्रतिष्ठा पुरस्कार, कालीकट विश्वविद्यालय-कल्थिलकम पुरस्कार, संस्कृति मंत्रालय द्वारा राष्ट्रीय छात्रवृत्ति सहित कई सम्मान प्राप्त हुए हैं। अपर्णा का जन्म गुरुवायूर में हुआ था, केरल में जिसे मंदिर नगर भी कहा जाता है। उन्होंने आईईएस कॉलेज ऑफ इंजीनियरिंग, कालीकट विश्वविद्यालय से इलेक्ट्रॉनिक्स और संचार इंजीनियरिंग में स्नातक उपाधि प्राप्त की और फिर पीएसजी कॉलेज ऑफ टेक्नोलॉजी, कोयंबटूर से वायरलेस कम्युनिकेशन इंजीनियरिंग में पोस्ट ग्रेजुएशन की।

पुरस्कार और सम्मान
------------------

* केरल संगीता नाटक अकादमी २०१० में "युवा प्रतिष्ठा पुरस्कार" मोहिनीट्टम में
* २००९ और २०१० में कालीकट विश्वविद्यालय द्वारा "कलथिलाकम" पुरस्कार
* भारत के दूरदर्शन के वर्गीकृत कलाकार
* अमेरिकन डांस थेरेपी एसोसिएशन के सहयोगी सदस्य, २०१४

सन्दर्भ
-------

1. ↑  "Aparna Marar singing carnatic music video - Big News Live - Kerala Malayalam News, Cinema News, Tech News". Bignewslive.com. मूल से 29 नवंबर 2014 को पुरालेखित. अभिगमन तिथि 19 November 2014.
2. ↑  "Sreekrishna college bags championship". *The Hindu*. मूल से 29 नवंबर 2014 को पुरालेखित. अभिगमन तिथि 19 November 2014.
3. ↑  "Yuva Pratibha awards announced". *The Hindu*. मूल से 29 नवंबर 2014 को पुरालेखित. अभिगमन तिथि 19 November 2014.
4. ↑  "Sree Krishna College bags overall title". Newindianexpress.com. मूल से 22 दिसंबर 2014 को पुरालेखित. अभिगमन तिथि 19 November 2014.
जब गर्भ २८ से ४० सप्ताह के बीच बाहर आ जाता है तब उसे **अपरिणत प्रसव** (प्रिमैच्योर लेबर) कहते हैं। २८ सप्ताह और उससे अधिक समय तक गर्भाशय में स्थित भ्रूण में जीवित रहने की क्षमता मानी जाती है। अमरीकन ऐकैडेमी ऑव पीडऐट्रिक्स ने सन्‌ १९३५ में यह नियम बनाया था कि साढ़े पाँच पाउंड या उससे कम भार का नवजात शिशु अपरिणत शिशु माना जाए, चाहे गर्भकाल कितने ही समय का क्यों न हो। दि लीग आव नेशंस की इंटरनैशनल मेडिकल कमेटी ने भी यह नियम स्वीकार कर लिया है। इस प्रकार के प्रसव लगभग दस प्रतिशत होते हैं।

अपरिणत प्रसव के कारण
--------------------

(१) वे रोग जो गर्भावस्था में माता के स्वास्थ्य के लिए आपत्तिजनक हैं, जैसे जीर्ण वृक्क कोप (क्रॉनिक नेफ्राइटिस), गुर्दे की बीमारी, उच्च रक्तचाप (हाई ब्लड प्रेशर), मधुमेह (डायाबिटी.ज) और उपदंश (सिफिलिस)

(२) गर्भावस्था क कुछ विशेष रोग, जैसे गर्भावस्थीय विषाक्तता (टॉक्सोमिया ऑव प्रेगनैन्सी), प्रसवपूर्व रुधिर-स्राव

(३) संक्रामक रोग, जैसे गोणिकार्ति (पाइलाइटीज), इन्फलुएंजा, न्यूमोनिया, उंडुकार्ति (ऐपेंडिसाइटिस), पिताशयार्ति (कोलिसिस्टाइटिस), माता की विकृत मनोस्थिति, शरीर में रक्त की अत्यधिक कमी, इत्यादि

(४) गर्भाशय में कई भ्रूणों का होना और जलात्यय (हाईड्रेम्नयास)

(५) लगभग ५० प्रतिशत अपरिणत प्रसवों में कोई विशेष कारण विदित नहीं होता।

प्रबंध
------

पूर्वोक्त कारणों के अनुसार प्रसववेदना प्रारंभ होते ही उपयुक्त चिकित्सा होनी चाहिए और निम्नलिखित बातों को ध्यान में रखना चाहिए :

(१) गर्भकाल में समय समय पर डाक्टरी परीक्षा करानी चाहिए और कोई रोग होने पर उसका उचित उपचार होना चाहिए

(२) रक्तश्राव होने पर उपयुक्त उपचार से अपरणित प्रसव रोका जा सकता है।

(३) प्रसव ऐसे चिकित्सालयों में होना चाहिए जहाँ अपरिणत शिशु के पालन का उचित प्रबंध हो

(४) प्रसवकाल में उचित चिकित्सा न मिलने से बहुत से बालक जन्म के समय, या जन्मते ही मर जाते हैं। इसलिए प्रसवकाल में कुछ उचित नियमों का पालन आवश्यक है, जैसे गर्भाशय की झिल्ली को अधिक काल तक फूटने से बचाना, झिल्ली फूटने पर नाल को गर्भाशय के बाहर निकलने से रोकना : ऐसी औषधियों का प्रयोग न करना जो बालक के लिए हानिप्रद हों, जैसे अफीम या बारबिटयुरेट्स।

(५) प्रसव काल में माता को विटामिन 'के' १० मिलीग्राम चार चार धंटे पर देते रहना और बालक को जन्मते ही विटामिन 'के' १० मिलीग्राम सूई द्वारा पेशी में लगाना

(६) प्रसव के समय बालक का सिर बाहर निकालने के लिए किसी प्रकार के अस्त्र का उपयोग न करना

(७) बच्चे के सिर की रक्षा के हेतु संधानिका छेदन (एपीजियोटामी) करना। कुछ रोगों में, जहाँ माता की रक्षा के लिए गर्भ का अंत करना आवश्यक समझा जाता है, अपरिणत प्रसव करवाना आवश्यक होता है।

अपरिणत-प्रसव-वेदना उन्पन्न करने की विधियाँ
(१) औषधियों का प्रयोग

(२) गर्भाशय की झिल्ली को फोड़ना या गर्भाशय की ग्रीवा को लेमिनेरिया टेन्टस द्वारा फैलाना

(३) संध्या समय दो आउंस अंडी का तेल (कैस्टर ऑयल) पिलाकर तीन घंटे बाद एनीमा लगाना

(४) यदि प्रातःकाल तक पीड़ा आरंभ न हो तो पिट्टियूटरी के दो दो यूनिट की सूई पेशी में आधे आधे घंटे पर छह बार लगाना।

कुनैन (किवनीन) आदि का प्रयोग अब नहीं किया जाता।

बाहरी कड़ियाँ
-------------

* प्रसव : एक जीवित शिशु को योनि से बाहर दुनिया में लाने का प्रयास
* Premature Babies Resource Centre from AboutKidsHealth.ca Information about the causes of prematurity, the challenges of premature birth, the development of the baby, and the long-term implication of prematurity.
* Prematurity — resource site for parents of premature infants and children
* Primer on Preemies — from the Nemours Foundation
**अपराध** 1972 में बनी हिन्दी भाषा की फिल्म है। यह फ़िरोज़ ख़ान द्वारा निर्मित और निर्देशित है। यह एक निर्माता और निर्देशक के रूप में फ़िरोज़ ख़ान की शुरुआत थी। फिल्म में फ़िरोज ख़ान, मुमताज़, प्रेम चोपड़ा, इफ़्तेख़ार, हेलन, फर्याल और मदन पुरी हैं। फिल्म का संगीत कल्याणजी-आनंदजी ने दिया है।

संक्षेप
-------

जर्मनी में, रीटा (मुमताज़), चोरों के एक गिरोह से संबंधित है। वह एक पार्टी में एक जौहरी से बहुत महंगे हार को चुरा लेती है और पुलिस से भाग रही है। वह राम खन्ना (फ़िरोज़ ख़ान) से लिफ्ट लेती है और वहाँ हार छुपा देती है। बाद में वह शालीनता से उसे हार लौटाता है और वह उसे अपने गिरोह के नेता के पास ले जाती है। जब गैंग-लीडर हार का मूल्यांकन करता है, तो पता चलता है कि वह नकली है। रीटा अब अपने गिरोह से भाग रही है। वह फिर से राम के साथ शरण लेती है, उसे सच बताती है और उसका असली नाम मीना है। 

राम ने ग्रांड प्रिक्स रेस जीतता है और दोनों भारत लौट आते हैं। हवाई अड्डे पर उनके प्रवेश पर, उनकी तलाशी ली जाती है। राम को छिपे हीरे के स्वामित्व में पाया जाता है। उसे तुरंत गिरफ्तार कर लिया जाता है। उस पर कोर्ट में मुकदमा चलाया जाता है और कई साल जेल की सजा सुनाई जाती है। वर्षों बाद वह रिहा हो जाता है और मीना की प्रतीक्षा करता है। दोनों शादी कर लेते हैं और ईमानदारी से जीवन जीने का फैसला करते हैं। लेकिन मुसीबत फिर से उनके दरवाजे पर दस्तक देने लगती है - इस बार यह राम का भाई है, हरनाम (प्रेम चोपड़ा), जो चाहता है कि राम उसकी तस्करी में शामिल हो जाए। राम शुरू में इनकार कर देता है, लेकिन जब मीना का अपहरण हो जाता है, तो वह अपराध में अपने भाई का साथ देने लगता है।

मुख्य कलाकार
------------

* फ़िरोज़ ख़ान ― राम खन्ना
* मुमताज़ ― मीना / रीटा
* प्रेम चोपड़ा ― हरनाम खन्ना
* फर्याल ― सूज़ी
* हेलन ―
* इफ़्तेख़ार - पुलिस इंस्पेक्टर
* कुलजीत ― विक्की
* टुन टुन ― श्रीमती
* पॉलसन ―
* मुराद ― जज
* मदन पुरी ― जर्मन डॉक्टर

संगीत
-----

सभी कल्याणजी-आनंदजी द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "अस्सलाम अलैकुम" | हसरत जयपुरी | आशा भोंसले, महेन्द्र कपूर | 3:38 |
| 2. | "तुम हो हसीन" | इंदीवर | किशोर कुमार | 3:10 |
| 3. | "ऐ नौजवान है सब कुछ" | इंदीवर | आशा भोंसले | 3:10 |
| 4. | "हमारे सिवा तुम्हारे और" | इंदीवर | किशोर कुमार, लता मंगेशकर | 3:25 |
| 5. | "तुम मिले प्यार से" | इंदीवर | किशोर कुमार, आशा भोंसले | 3:45 |

सन्दर्भ
-------

1. ↑  "किस तरह शुरू हुआ फिरोज खान का फिल्मी करियर, जानकर हो जाएंगे हैरान". *हिन्दुस्तान लाइव*. 27 अप्रैल 2019. मूल से 5 मई 2019 को पुरालेखित. अभिगमन तिथि 5 मई 2019.

बाहरी कड़ियाँ
-------------

* *अपराध*  इंटरनेट मूवी डेटाबेस पर
अर्थजस्टिस (मूलत: सिएरा क्लब लीगल डिफेंस फंड) एक संयुक्त राज्य -आधारित गैर-लाभकारी संस्था है जो पर्यावरणीय मुद्दों की वकालत करने के लिए समर्पित है। इसका मुख्यालय सैन फ्रांसिस्को में है। इसके संयुक्त राज्य भर में 14 क्षेत्रीय कार्यालय हैं। इसके साथ एक अंतरराष्ट्रीय कार्यक्रम, एक संचार टीम और वाशिंगटन, डीसी में एक नीति और कानून टीम भी है।

संगठन
-----

सिएरा क्लब से पूरी तरह से स्वतंत्र, इस संगठन की स्थापना 1971 में सिएरा क्लब लीगल डिफेंस फंड के रूप में हुई थी। सैकड़ों स्थानीय, राष्ट्रीय और अंतर्राष्ट्रीय संगठनों का प्रतिनिधित्व करने वाले कानूनी अधिवक्ता के रूप में अपनी भूमिका को बेहतर ढंग से दर्शाने के लिए 1997 में इसका नाम बदलकर अर्थजस्टिस कर दिया गया। सितंबर 2018 तक, समूह ने 1,000 से अधिक ग्राहकों को मुफ्त कानूनी प्रतिनिधित्व प्रदान किया है, जिसमें सिएरा क्लब, वर्ल्ड वाइल्डलाइफ फंड, अमेरिकन लंग एसोसिएशन से लेकर छोटे राज्य और सामुदायिक समूहों जैसे माइन लॉबस्टर्मेंस एसोसिएशन और फ्रेंड्स ऑफ द एवरग्लेड्स शामिल हैं। 

अर्थजस्टिस एक गैर-लाभकारी संगठन है। और अपनी सेवाओं के लिए अपने ग्राहकों से शुल्क नहीं लेता है। संगठन को व्यक्तिगत दान और नींव द्वारा वित्त पोषित किया जाता है। इसे निगमों या सरकारों से कोई धन प्राप्त नहीं होता है। 2021 में अर्थजस्टिस का कुल राजस्व $154 मिलियन और कुल व्यय $100 मिलियन था।  2021 तक, अर्थजस्टिस के पास संयुक्त राज्य भर में 14 कार्यालयों में लगभग 170 वकील और  पूर्णकालिक कर्मचारी हैं। वाशिंगटन, डीसी में स्थित 14 जन-हित लॉबीस्ट भी हैं।  वे 630 सक्रिय कानूनी कार्यवाही में शामिल हैं।  अर्थ जस्टिस के वर्तमान अध्यक्ष अबीगैल डिलन हैं।  वह पहली बार 2000 में एक पर्यावरण वकील के रूप में अर्थ जस्टिस में शामिल हुए तथा जलवायु और ऊर्जा मामलों के पूर्व उपाध्यक्ष थे।

ग्रन्थसूची
----------

* टॉम टर्नर, कैर क्लिफ्टन की तस्वीरों के साथ, *वाइल्ड बाय लॉ: द सिएरा क्लब लीगल डिफेंस फंड एंड द प्लेसेस इट हैज सेव्ड* (सैन फ्रांसिस्को: सिएरा क्लब लीगल डिफेंस फंड और सिएरा क्लब बुक्स, 1990)
* टॉम टर्नर, *जस्टिस ऑन अर्थ: अर्थजस्टिस एंड द पीपल इट हैज सर्विस* (व्हाइट रिवर जंक्शन, वीटी: चेल्सी ग्रीन पब्लिशिंग कं, 2002)

स्रोत
-----

1. ↑  "New Earthjustice Prez's Game Plan". Law360. 2 July 2018. अभिगमन तिथि 14 October 2018.
2. ↑  "Offices". 25 October 2019.
3. ↑  Earthjustice Clients and Coalitions
4. ↑  Earthjustice Financial Statements
5. ↑  Earthjustice litigation staff
6. ↑  Earthjustice Policy & Legislation staff
7. ↑  Earthjustice: Our Work
8. ↑  Earthjustice Names Abigail Dillen as New President
9. ↑  "Abigail Dillen". *Earthjustice* (अंग्रेज़ी में). 2010-04-08. अभिगमन तिथि 2021-05-17.
10. ↑  "People: Dillen named new president of Earthjustice." InsideEPA. 28 June 2018. Retrieved 30 September 2018.

बाहरी संबंध
-----------

* अर्थजस्टिस - आधिकारिक वेबसाइट
**अमोल रामसिंह कोल्हे** एक भारतीय अभिनेता से राजनेता बने हैं, जो शिरूर से लोकसभा में वर्तमान संसद सदस्य और राष्ट्रवादी कांग्रेस पार्टी के सदस्य हैं।

प्रारंभिक जीवन
--------------

अमोल कोल्हे का जन्म पुणे जिले के नारायणगांव शहर में हुआ था। उन्होंने 9वीं से 12वीं कक्षा तक पुणे के आप्टे स्कूल में पढ़ाई की। हाई स्कूल के बाद, उन्होंने किंग एडवर्ड मेमोरियल अस्पताल और सेठ गोर्धनदास सुंदरदास मेडिकल कॉलेज, मुंबई से एमबीबीएस(आयुर्विज्ञान तथा शल्य-चिकित्सा स्नातक) की डिग्री हासिल की।

अभिनय कैरियर
------------

वह मराठी टीवी शो *राजा शिवछत्रपति* में छत्रपति शिवाजी महाराज की अपनी भूमिका के लिए लोकप्रिय हैं, जो स्टार प्रवाह और स्वराज्य जननी जीजामाता पर प्रसारित होता है, जो सोनी मराठी पर प्रसारित होता है और साथ ही ज़ी मराठी पर मराठी टीवी श्रृंखला *स्वराज्यरक्षक संभाजी* में छत्रपति संभाजी। 2017 में उन्होंने फिल्म व्हाई आई *किल्ड गांधी* में नाथूराम गोडसे की विवादास्पद भूमिका निभाई।

राजनीतिक कैरियर
---------------

कोल्हे 2014 के भारतीय आम चुनाव में शिवसेना के लिए एक स्टार प्रचारक थे, लेकिन फरवरी 2019 में राष्ट्रवादी कांग्रेस पार्टी में शामिल हो गए। 2019 के भारतीय आम चुनाव में, उन्होंने शिवसेना के शिवाजीराव अधलाराव पाटिल को हराया और शिरूर से संसद सदस्य के रूप में चुने गए।

फिल्म
-----

टेलीविजन
--------

* *राजा शिवछत्रपति*
* *वीर शिवाजी*
* *स्वराज्यरक्षक संभाजी*
* *स्वराज्य जननी जीजामाता*

संदर्भ
------

1. ↑  "Amol Kolhe conquers Shirur". *punemirror.com* (अंग्रेज़ी में). 2019-05-24. अभिगमन तिथि 2022-10-02.
2. ↑  Banerjee, Shoumojit (2019-04-26). "'Reel' Sambhaji faces 'real' Shivaji". *The Hindu* (अंग्रेज़ी में). आइ॰एस॰एस॰एन॰ 0971-751X. अभिगमन तिथि 2022-10-02.
3. ↑  "Entertainment News, Bollywood News, Latest Entertainment News, TV News, Celebrity News". *TimesNow* (अंग्रेज़ी में). अभिगमन तिथि 2022-10-02.
4. ↑  Service, Tribune News. "PIL in SC against 'Why I killed Gandhi' on OTT platform". *Tribuneindia News Service* (अंग्रेज़ी में). अभिगमन तिथि 2022-10-02.
5. ↑  "Amol Kolhe conquers Shirur". *punemirror.com* (अंग्रेज़ी में). 2019-05-24. अभिगमन तिथि 2022-10-02.
**अपराध स्थान** वह स्थान है जहां कोई अपराध हुए हो। अपराध स्थान जहां सबूत प्राप्त होते हैं, जो अपराध और अपराधी को जोडता है। अपराध स्थान पर जांच पड़ताल अपराध दृश्य अन्वेषणकर्ता करता है। सबसे पहले अपराध स्थान को प्रतिबंधित किया जाता है कि कोई भी सबूत नस्ट न हो या उस सबूत को हटा न दे। 
पहले अपराध दृश्य अन्वेषणकर्ता एक पुलिस वाला होता है। पूरे अपराध स्थान का फोटो लिया जाता है। अपराधिक स्थान पर अन्वेषणकर्ता या कोई और व्यक्ति सबूत को अपनी स्थान से नहीं हटा सकता जब तक उसकी तस्वीर ना ली गई हो। अनधिकृत व्यक्ति को अपराधिक स्थान पर आने नहीं दिया जाता है। 
अपराध स्थान पर मिले हुए सबूतों को ध्यान से उठाया जाता है फिर उससे उतनी ही ध्यान से पैक किया जाता है कोई सबूत खराब ना हो जाये। 
अपराध दृश्य अन्वेषणकर्ता को खास ध्यान रखना पड़ता है कि कोई अनजान व्यक्ति अपराध स्थान पर ना आये या किसी भी वस्तु या सबूत को हाथ ना लगाएं।

अपराध के दृश्य के प्रकार
------------------------

अपराध किसी भी समय और कही भी हो सकता है। अपराध सिर्फ घर की चार दिवारी में ही नहीं बल्की खुले आशमान के निचे भी हो सकता है।
अपराध के दृश्य के तीन प्रकार है-

**आउटडोर अपराध स्थल**
अपराध जो चार दिवारी के बहार हुआ हो जेसे की मेदान में या जंगल में। आउटडोर अपराध स्थल की छान बीन करना बहुत मुश्किल होता है। क्योंकी सबूत कराब होने के मोके जादा होते हैं। बारिश, धुल और गर्मी के करण सबूत करब हो जाते हैं।

**इंडोर अपराध स्थल** 
अपरध जो चार दिवारी के अन्दर हुआ हो जसे की घर में या फैक्ट्री में। इंडोर अपराध स्थल में छान बीन करना जादा मुश्किल नहीं होता है। क्योंकी वहाँ सबूत कराब या नष्ट होने के मोके जादा नहीं होते हैं।

**वाहन अपराध स्थल**
वाहन अपराध स्थल वह है जिस में वाहन की चोरी हुए हो। यह अपराध स्थल में छान बीन करना मुश्किल होता है। कहा से कब चोरी हुआ और कहा जाके मिला है यह सब पता लगाना मुश्किल हो जाता है।

हिरासत में लेने की कड़ी
-----------------------

शुरु से ले कर मामला या केस ख़तम होने तक, उस पूरे मामले की प्रलेखन बनाई जाती है। 
हिरासत में लेने की कड़ी में यह होता है-

* जो व्यक्ति सबूत उठा रहा है उसका नाम और जो उस सबूत से जुड़ा हुआ है उस का नाम।
* जिस तारिक को सबूत उठाया है और आगे भेजा है।
* एजेंसी का नाम, केस नंबर और अपराध किस तरह का है।
* जो व्यक्ति केस मी शामिल है उसके नाम।
* केस की तस्वीरे।
* न्यायालय की प्रक्रिया।
* केस का खत्म होने की तारिक और फ़ेसला।

सन्दर्भ
-------

1. ↑  "Types of Crime Scene". मूल से 25 अगस्त 2016 को पुरालेखित. अभिगमन तिथि 15 अगस्त 2016.

बाहरी कड़ियाँ
-------------

1. U.S. Department of Justice (2013). Crime Scene Investigation: A Guide for Law Enforcement.
2. Evidence Packaging: A How-to Guide" (PDF).
3. Fisher, Barry A. J.; Fisher, David R. (2012). Techniques of Crime Scene Investigation. Boca Raton, FL: CRC Press.
4. bioFORENSICS - Tools for forensic identification.
**अद्दहमाण** (अब्दुल रहमान) ने संदेश रासक नामक प्रसिद्ध काव्य की रचना की है। इनकी जन्मतिथि का अभी तक अंतिम रूप से निर्णय नहीं हो सका है। किंतु संदेश रासक के अंतसाक्ष्य के आधार पर मुनि जिनविजय ने कवि अब्दुल रहमान को अमीर खुसरो से पूर्ववर्ती सिद्ध किया है और इनका जन्म १२वीं सताब्दी में माना है।

साहित्य के एक अन्य इतिहासकार केशवराम काशीराम शास्त्री (कविचरित, भाग १, पू. १६-१७) के अनुसार अब्दुल रहमान का जन्म १५वीं शताब्दी में हुआ। पर शास्त्री जी ने अपने मत की पुष्टि में कोई साक्ष्य नहीं दिया है। संदेश रासक के छंद संख्या तीन और चार के आधार पर इतना अवश्य कहा जा सकता है कि भारत के पश्चिम भाग में स्थित म्लेच्छ देश के अंतर्गत मीरहुसेन के पुत्र के रूप में अब्दुल रहमान का जन्म हुआ जो प्राकृत काव्य में निपुण था। केशवराम काशीराम शास्त्री का अनुमान है कि पश्चिम में भरुच के पास चैमूर नगर था जहाँ मुसलमानों का राज्य स्थापित होने पर अब्दुल रहमान के पूर्वज ने किसी हिंदू बालिका से विवाह कर लिया और उसी वंश में अब्दुल रहमान उत्पन्न हुआ जिसने प्राकृत एवं अपभ्रंश का अध्ययन किया और अपने ग्रंथ की रचना ग्राम्य अपभ्रंश में की।

अब्दुल रहमान की केवल एक ही कृति है - संदेश रासक और इसकी हस्तलिखित प्रति पाटण के जैन भांडार में मिली है। अतः समझा जाता है कि कवि, किन्हीं कारणों से, पाटण में आ बसा होगा और हिंदुओं तथा जैनों के संपर्क में रहने के कारण उसने संस्कृत-प्राकृत-अपभ्रंश सीख ली होगी। इससे अधिक अब्दुल रहमान के बारे में कुछ नहीं कहा जा सकता।
इस चित्र के बीच में बड़े आकार में ई॰ऍस॰ओ॰ ३२५-जी००४ आकाशगंगा नज़र आ रही है, जो एक अंडाकार आकाशगंगा है (इस तस्वीर में और भी आकाशगंगाएँ देखी जा सकती हैं)
**अंडाकार आकाशगंगा** किसी दीर्घवृत्ताभ (ऍलिप्सॉइड) आकार वाली आकाशगंगा को कहते हैं, जिसके हर भाग से लगभग बराबर की चमक आ रही हो। इनका आकार एक शुद्ध गोले से लेकर बहुत ही पिचके चपटे अंडे की तरह हो सकता है और इनमें दसियों करोड़ से लेकर दस खरब तारे हो सकते हैं। लेंसनुमा (लॅन्टिक्युलर, लेंस जैसी) और सर्पिल (स्पाइरल, सर्पिल आकार) आकाशगंगाओं के साथ, अंडाकार आकाशगंगाएँ हबल अनुक्रम की तीन मुख्य आकाशगंगाओं की श्रेणियां हैं। अंडाकार आकाशगंगाओं में पुराने तारे होते हैं और इनका अंतरतारकीय माध्यम ("इन्टरस्टॅलर मीडयम") कम घना होता है। इनमें नवजात तारे कम ही मिलते हैं। हमारे इर्द-गिर्द के ब्रह्माण्ड में लगभग १०-१५% आकाशगंगाएँ इस श्रेणी की होती हैं, लेकिन पूरे ब्रह्माण्ड में इनकी प्रतिशत संख्या इस से कम मानी जाती है।

अन्य भाषाओँ में
---------------

अंग्रेज़ी में "अंडाकार आकाशगंगा" को "ऍलिप्टिकल गैलॅक्सी" (elliptical galaxy) कहते हैं।

इन्हें भी देखें
---------------

* गैलेक्सी
* हबल अनुक्रम
* खगोलशास्त्र से संबंधित शब्दावली

सन्दर्भ
-------

1. ↑  Hubble, E. P. (1926). "Extra-galactic nebulae". *Contributions from the Mount Wilson Observatory / Carnegie Institution of Washington*. **324**: 1–49. बिबकोड:1926CMWCI.324....1H.
2. ↑  Hubble, E. P. (1936). *The Realm of the Nebulae*. New Haven: Yale University Press. आई॰ऍस॰बी॰ऍन॰ 36018182 `|isbn=` के मान की जाँच करें: length (मदद).
HEPA छन्नी की अंदरूनी बनावट
**अधिदक्ष कण छन्नी**, वायु को साफ़ करने की एक छन्नी है जिससे बहुत छोटे कण(०.३ माइक्रॉन) भी छानकर निकाले जा सकते हैं। इसका आविष्कार १९५० के दशक में अमेरिका के परमाणु उर्जा संस्थान में शोध के बाद हुआ। इसे शोध का उद्देश्य परमाणु-संयंत्रों में छोटे कणों के हवा में चले जाने और इलेक्ट्रो-मैग्नेटिक विकिरण फैलाने से रोकना था। इसका आरंभिक नाम हीपा (High Eficciency Particulate Air, HEPA) था, जो अब High Eficciency Particulate Arrest है।

आजकल इसका उपयोग परमाणु संयंत्रों, माइक्रोइलेक्ट्रॉनिक कारखानों, हवाई जहाजों, औपरेशन थियेटरों जैसी जगहों पर होता है जहाँ अधिक शुद्ध हवा की जरूरत होती है। माइक्रोइलेक्टॉनिक कारखानों में बड़े कणों के चले जाने से उत्पादन की गुणवत्ता और उत्पादों के सही चलने का भरोसा बहुत कम हो जाता है। कुछ घरों और कारों में भी इसका इस्तेमाल होता है। दावा किया जाता है कि यह अत्यधिक छोटे कण, यहाँ तक कि जीवाणुओं को भी निकाल देता है जिससे रोगों के फैलने की संभावना बहुत कम हो जाती है।

इसके अंदर में फाइबर काँच की कई परतें होती हैं, जिससे टकराकर कण फंस जाते हैं। कण अगर १ माइक्रॉन से कम दूरी पर होते हैं तो भी खिंचे चले आते हैं।

इन्हें भी देखें
---------------

* वायु छनित्र
* सूक्ष्म तकनीकी
* वायु प्रदूषण
* निलंबित कण द्रव्य(एसपीएम)

बाहरी कड़ियाँ
-------------

|  |  |
| --- | --- |
|  | **High-Efficiency Particulate Arresting** से संबंधित मीडिया विकिमीडिया कॉमंस पर उपलब्ध है।  |

* Recommended Practice on HEPA and ULPA Filters
* Why You Shouldn’t Clean and Reuse a Disposable HEPA Filter
**2006 भारत अमेरिका परमाणु समझौता** 18 जुलाई 2006 को भारत और अमेरिका के बीच हुआ परमाणु समझौता है। भारत के प्रधानमंत्री मनमोहन सिंह और अमेरिका के राष्ट्रपति जार्ज बुश ने इस समझौते पे हस्ताक्षर किये।

18 जुलाई 2005 को वाशिंगटन में मनमोहन सिंह और अमरीकी राष्ट्रपति जॉर्ज बुश ने साझा बयान जारी कर इस परमाणु क़रार की घोषणा की थी। मार्च 2006 में जब बुश भारत की यात्रा पर आए तो सैनिक और असैनिक परमाणु रिएक्टरों को अलग करने पर भी सहमति बनी। इसके बाद अमरीकी संसद ने हेनरी हाइड एक्ट पारित किया लेकिन करार को अमली जामा पहनाने से संबंधित 1-2-3 समझौते पर काफी अरसे तक सहमति नहीं बन पाई। 13 जुलाई 2006 को इसे अंतिम रूप दिया गया। समझौते के बाद राष्ट्रपति जॉर्ज डब्ल्यू. बुश ने कहा है कि यह समझौता "भारत के साथ, जो विश्व का एक महत्त्वपूर्ण नेता है, हमारी गहरी भागीदारी में निरंतर जारी प्रगति की दिशा में एक और कदम है।"

असहमति के मुद्दे
----------------

दो बड़े मुद्दे थे जिन पर दोनों देशों में सहमति नहीं बन पाई थी। भारत की मांग थी कि भविष्य में अगर वह परमाणु परीक्षण करता है, तो उसका इस समझौते पर कोई असर न पड़े। इसके लिये अमेरिकी क़ानून में बदलाव की ज़रूरत पड़ती और अमेरिका इसके लिए तैयार नहीं था। इसके अलावा भारत परमाणु संयत्रों में इस्तेमाल हुए ईंधन पर पूरा हक़ चाहता था। यानी कि बिजली पैदा करने के बाद ईंधन का क्या इस्तेमाल होता है, यह भारत तय करना चाहता था। 18 जुलाई 2006 को इसे अंतिम रूप दिया गया।

|  |  |  |
| --- | --- | --- |
|  | विकिपरियोजना इतिहास | इतिहासविकिपीडिया:विकिपरियोजना इतिहाससाँचा:विकिपरियोजना इतिहासइतिहास लेख |
| 

|  |  |  |  |  |
| --- | --- | --- | --- | --- |
| WikiProject icon | 

|  |  |
| --- | --- |
|   | ***इतिहास प्रवेशद्वार*** |

* द
* वा
* ब
यह लेख **विकिपरियोजना इतिहास** के कार्य-क्षेत्र के अंतर्गत आता है, जिसका उद्देश्य सहयोगात्मक प्रयास के साथ **इतिहास** से सम्बंधित लेखों की विकिपीडिया कवरेज में सुधार करना है। यदि आप भाग लेना चाहते हैं, कृपया परियोजना पृष्ठ पर जाएँ, जहाँ आप वार्ता में शामिल हो सकते हैं और विषय से सम्बंधित कार्य सूची देख सकते हैं। |  |
| 

|  |  |  |
| --- | --- | --- |
|   |  |  |

 |

 |  |

सन्दर्भ
-------

1. ↑  "भारत अमेरिका परमाणु समझौता" (सी.एफ.एम). वॉयस ऑफ़ अमेरिका. मूल से 25 दिसंबर 2018 को पुरालेखित. अभिगमन तिथि 9 अक्तूबर 2007.
2. ↑  "अमेरिका-भारत नागरिक परमाणु समझौता" (सी.एफ.एम). वॉयस ऑफ़ अमेरिका. मूल से 29 फ़रवरी 2008 को पुरालेखित. अभिगमन तिथि 9 अक्तूबर 2007.
3. ↑  "आज़ाद भारत मुख्य पड़ाव" (एसएचटीएमएल). बीबीसी. मूल से 25 दिसंबर 2018 को पुरालेखित. अभिगमन तिथि 9 अक्तूबर 2007.
गुणगान
म्ंत्र्
**अर्थवाद** भारतीय पूर्वमीमांसा दर्शन का विशेष पारिभाषिक शब्द, जिसका अर्थ है प्रशंसा, स्तुति अथवा किसी कार्यात्मक उद्देश्य को सिद्ध कराने के लिए॰इधर उधर की बातें जो कार्य सम्पन्न करने में प्रेरक हों। पूर्वसीमांसा दर्शन में वेदों के-जिनको वह अपौरुषेय, अनादि और नित्य मानता है- सभी वाक्यों का समन्वय करने का प्रयत्न किया गया है और समस्त वेदवाक्यों का मुख्य प्रयोजन मनुष्य को यज्ञादि धार्मिक क्रियाओं में प्रवृत्त कराने का साधन मात्र माना है; किसी विशेष, वास्तविक वस्तु का वर्णन नहीं माना। विधि, निषेध, मन्त्र, नामध्येय, क्रियात्मक वाक्यों को छोड़कर और सब वाक्य अर्थवाद के अन्तर्गत है। यज्ञ से, जो वेदों का मुख्य विधान हैं, उनका केवल इतना ही संबंध है कि वे बच्चों की लिखी हई सत्यासत्यनिरपेक्ष कहानियों की नाईं मनुष्यों को यज्ञ करने की प्रेरणा करते हैं तथा न करने से हानि का संकेत करते हैं। 

समस्त अर्थवादात्मक वाक्य तीन प्रकार के हैं: 

* (1) गुणवाद, जिसमें मनुष्यों के साधारण ज्ञान के विरुद्ध वस्तुओं के गुणों का वर्णन मिलता है;

* (2) भूतार्थवाद, जिसमें वे वाक्य आते हैं जो मनुष्यों को ऐसी बातें बतलाते हैं जिनका ज्ञान वेदवाक्यों के अतिरिक्त और किसी प्रमाण द्वारा नहीं हो सकता;

* (3) अनुवाद, वे वाक्य जिनमें उन वाक्यों का वर्णन है जिनका ज्ञान मनुष्यों को पहले से है।

मीमांसकों के अनुसार वेदवां‌मय में आए हुए ब्रह्म, ईश्वर, जीव, देवता, लोक और परलोक आदि संबंधी सभी वर्णन अर्थवाद मात्र हैं। उनका उद्देश्य हमको इन वस्तुओं का ज्ञान देना नहीं है, केवल क्रिया (यज्ञ) में प्रवृत्त कराना है। इस सिद्धांत का उत्तरमीमांसा (वेदांत) के आचार्यो ने, विशेषत: श्री शकराचार्य ने, खंडन किया है। साधारण बोलचाल में अर्थवाद का अभिप्राय झूठी सच्ची बातें कहकर अपना मतलब सिद्ध करना हो गया है।

बाहरी कड़ियाँ
-------------

* Arthavāda (Hindupedia)
**अथिरापिल्ली जलप्रपात**, भारत के केरल राज्य में स्थित त्रिशूर जिले के अथिरापिल्ली पंचायत में चलाकुडी नदी पर स्थित है, जो शोलायार पर्वतमाला के प्रवेश द्वार पर पश्चिमी घाट के ऊपरी भाग से निकलती है। यह केरल का सबसे बड़ा झरना है, जिसकी ऊंचाई 81.5 फीट है। अथिरापिल्ली से वाज़हाचल झरने तक बस थोड़ी ही दूरी पर है, यह घने हरे जंगलों के घिरा है और इसमें वनस्पतियों और जीवों की कई लुप्तप्राय और स्थानिक प्रजातियाँ पायी जाती हैं।

नदी
---

नीचे से अथिराप्पिल्ली जलप्रपात का दृश्य
चलाकुडी नदी पश्चिमी घाट के अनाईमलाई पहाड़ों से निकलती है। और इसकी लंबाई 145 किलोमीटर (90 मील) है।ये नदी वज़ाचल वन से होकर अरब सागर की ओर बहती है। शुरुआत में नदी सहजता से बहती है लेकिन अथिरापिल्ली के पास आते ही इसकी गति तेज हो जाती है। अथिराप्पिल्ली जलप्रपात का जल बड़ी चट्टानों के चारों ओर से टकराती है और तीन अलग-अलग धाराओं में नीचे गिरती है।

वन्यजीव
-------

क्षेत्र के वन वन्यजीवों में भारतीय हाथी, बंगाल टाइगर, भारतीय तेंदुआ, इत्यादि पाये जाते हैं। अथिरापिल्ली-वज़हाचल क्षेत्र में अद्वितीय 180 मीटर (590 फीट) ऊंचाई वाला तटवर्ती वन एकमात्र स्थान है जहाँ महाधनेश पक्षी की सभी चार दक्षिण भारतीय प्रजातियाँ पाए जाते हैं। क्षेत्र में सागौन, बांस और नीलगिरी के विशाल वृक्ष पाए जाते हैं

पर्यटनस्थल
----------

निकटतम अनुमानित बिंदु से देखें
बरसात के मौसम के दौरान
नीचे से अथिराप्पिल्ली झरने का दृश्य
मानसून की बारिश के बाद अथिरापल्ली झरने के आसपास पश्चिमी घाट के हरे-भरे जंगल।
अथिरापिल्ली जलप्रपात का निकटतम रेलवे स्टेशन चलक्कुडी रेलवे स्टेशन के पश्चिम में 30 किलोमीटर (19 मील) दूर है, और त्रिशूर शहर का निकटतम हवाई अड्डा कोचीन अंतर्राष्ट्रीय हवाई अड्डा है, जो झरने से लगभग 55 किलोमीटर (34 मील) दक्षिण पश्चिम और 58 किलोमीटर (36 मील) दक्षिण में बसा हुआ है। चालक्कुडी से टैक्सी या बस द्वारा अथिराप्पिल्ली आसानी से पहुँचा जा सकता है। अथिराप्पिल्ली तमिलनाडु और केरल को जोड़ने वाले राज्य राजमार्ग पर स्थित है, यहाँ विशाल घने जंगल पाये जाते हैं इसलिए यहाँ रात में यात्रा की अनुमति नही मिलती है। दोनों छोर पर स्थित चौकियाँ भारतीय समयानुसार शाम 6:30 बजे तक बंद हो जाती हैं।‌‌ चालक्कुडी से अथिरापिल्ली झरने तक की यात्रा घुमावदार सड़कों, छोटे गांवों और हरे-भरे पेड़ों के परिदृश्य से होकर गुजरती है।

संदर्भ
------

1. ↑  "अथिरापिल्ली-वज़हाचल" Suni Systems (P) Ltd. Retrieved on 3 August 2007.
2. ↑  "अथिरापिल्ली और वज़हाचल" केरल के पर्यटन विभाग की आधिकारिक वेबसाइट। 3 अगस्त 2007 को पुनःप्राप्त
3. ↑  "प्रमुख पर्यटक आकर्षण।" Archived 2 जनवरी 2007 at the Wayback Machine केरल सरकार, वन प्रभागीय कार्यालय, वज़हाचल 4 अगस्त 2007 को पुनःप्राप्त
**अद्वयवज्र** तांत्रिक, बौद्ध सिद्ध, आचार्य और टीकाकार थे। इनके अन्य नाम हैं: अवधूतिपा, मैत्रिपा। इनका पूर्व नाम दामोदर था। ये जन्म से ब्राह्मण थे। कुछ लोग इनको रामपाल प्रथम का समकालीन मानते हैं और कुछ लोग इनका समय १०वीं शती का पूर्वार्ध मानते हैं। कुछ सूत्रों के अनुसार इन्हें पूर्वी बंगाल का निवासी क्षत्रिय कहा गया है। विशेषकर इनका महत्त्व इसलिए हैं कि इन्होंने तिब्बत में बौद्ध धर्म का प्रचार एवं प्रसार करने वाले एवं असंख्य भारतीय बौद्ध ग्रंथों के तिब्बती में अनुवादक सिद्धाचार्य अतिश दीपंकर श्रीज्ञान को दीक्षा दी, साधनाओं में प्रवृत्त किया और विद्या प्रदान की।

इनके शिष्यों में बोधिभद्र (नालंदा महाविहार के प्रधान) का विशेष स्थान है जिन्होंने दीपंकर श्रीज्ञान को आचार्य अद्वयवज्र के समक्ष राजगृह में प्रस्तुत किया था। कहा जाता है, अद्वयवज्र भी भोट देश गए थे और बहुत से ग्रंथों का भोटिया में अनुवाद करने के बाद तीन सौ तोले सोने के साथ भारत लौटे थे। इनके गुरु के संबंध में कई व्यक्तियों के नाम लिए जाते हैं-शवरिपा, नागार्जुन, आचार्य हुंकार अथवा बोधिज्ञान, विरूपा आदि। इन्होंने शवरिपा से दीक्षा लेने के लिए तत्कालीन प्रसिद्ध तांत्रिक पीठ श्रीपर्वत की यात्रा की और महामुद्रा की साधना की। दूसरे स्रोतों से इनकी छह वाराहियों की साधना की सूचना मिलती है। इनके शिष्यों में दीपंकर श्रीज्ञान का सर्वश्रेष्ठ स्थान है। अन्य शिष्य कहे जाते हैं-सौरिपा, कमरिपा, चैलुकपा, बोधिभद्र, सहजवज्र, दिवाकरचंद्र, रामपाल, वज्रपाणि, मारिपा, ललितगुप्त अथवा ललितवज्र आदि। इनके समकालीन सिद्धों में प्रमुख हैं- कालपा, शवर, नागार्जुन, राहुलपाल, शीलरक्षित, धर्मरक्षित, धर्मकीर्ति, शांतिपा, नारोपा, डोंबीपा आदि।

तैंजुर में इनकी निम्नलिखित रचनाएँ तिब्बती में अनूदित रूप में मिलती हैं-अबोधबोधक, गुरुमैत्रीगीतिका, चतुर्मुखोपदेश, चित्तमात्रदृष्टि, दोहानिधितत्वोपदेश, वज्रगीतिका। इन्होंने आदिसिद्ध सरह अथवा सरोरुहवज्रवाद के दोहाकोष की संस्कृत टीका भी लिखी है। इनकी संस्कृत रचनाओं का एक संग्रह अद्वयवज्रसंग्रह नाम से बड़ौदा से प्रकाशित है जिससे वज्रयान एवं सहजयान के सिद्धांत एवं साधना पर अच्छा प्रकाश पड़ता है। विभिन्न स्रोतों से यह ज्ञात होता है कि इन्होंने अपने प्रिय शिष्य दीपंकर श्रीज्ञान को माध्यमिक दर्शन, तांत्रिक साधना और विशेषकर डाकिनी साधना की शिक्षा दी थी। अधिकांश विद्वानों ने इनका समय १०वीं ईस्वी शताब्दी का उत्तरार्ध और ११वीं शताब्दी का पूर्वार्ध माना है।
*Mattei Athena* at Louvre. Roman copy from the 1st century BC/AD after a Greek original of the 4th century BC, attributed to Cephisodotos or Euphranor.
**अथीना** (अथवा अथाना, अथेने या अथेना) (अंग्रेज़ी : en:Athena, यूनानी : *अथैना* ) प्राचीन यूनानी धर्म के प्रमुख देवियों में से एक थीं। वो बुद्धि, हुनर और युद्ध की देवी थीं। वो अथेन्स सहर की इष्टदेवी थीं, जहाँ उनका बहुत ब.दा मंदिर था। प्राचीन रोमन धर्म में उनकी समतुल्य देवी थीं - मिनर्वा।

परिचय
-----

यह अत्तिका प्रदेश एवं बियोतिया प्रदेश में स्थित एथेंस नामक नगरों की अधिष्ठात्री देवी थी। इसकी माता मेतिस (संस्कृत मति) ज्यूस की प्रथम पत्नी थी। मेतिस के गर्भवती होने पर ज्यूस को यह भय हुआ कि मेतिस का पुत्र मुझसे अधिक बलवान होगा और मुझे मेरे पद से च्युत कर देगा, अतएव वह अपनी गर्भवती पत्नी को निगल गया। इसके उपरांत प्रोमेथियस ने कुल्हाड़ी से उसकी खोपड़ी को चीर डाला और उसमें से अथीना पूर्णतया शस्त्रास्त्रों और कवच से सुसज्जित सुपुष्ट अंगांगों सहित निकल पड़ी। अथीना और पोसेइदॉन में अत्तिका प्रदेश की सत्ता प्राप्त करने के लिए द्वंद्व छिड़ गया। देवताओं ने यह निर्णय किया कि उन दोनों में से जनता के लिए जो भी अधिक उपयोगी वस्तु प्रदान करेगा उसको ही इस प्रदेश की सत्ता मिलेगी। पोसेइदॉन ने अपने त्रिशूल से पृथ्वी पर प्रहार किया और पृथ्वी से घोड़े की उत्पत्ति हुई। दूसरे लोगों का यह कहना है कि भूविवर से खारे जल का स्रोत फूट निकला। अथीना ने जैतून के पेड़ को उत्पन्न किया जिसको देवताओं ने अधिक मूल्यवान आँका। तभी से एथेंस में अथीना की पूजा चल पड़ी। इसका नाम पल्लास अथीने और अथीना पार्थेनॉस (कुमारी) भी है। एक बार हिफाएस्तस्‌ ने इसके साथ बलात्कार करना चाहा, पर उसको निराश होना पड़ा। उसके स्खलित हुए वीर्य से एरैक्थियस्‌ का जन्म हुआ और उसको अथीना ने पाला।

अथीना को आधुनिक आलोचक प्राक्‌-हेलेनिक देवी मानते हैं, जिसका संबंध क्रीत और मिकीनी की पुरानी सभ्यता से था। एथेंस में उसका मंदिर अक्रोपौलिस्‌ में था। अन्य स्थानों पर भी उनके मंदिर और मूर्तियाँ थीं। यद्यपि अथीना को युद्ध की देवी माना जाता है एवं उसके शिरस्त्राण, कवच, ढाल और भाले इत्यादि को भी देखकर यही धारणा पुष्ट होती है, तथापि वह युद्ध में भी क्रूरता नहीं प्रदर्शित करती। इसके अतिरिक्त वह सुमति और सद्बुद्धि की भी देवी है। ग्रीक लोग उसको अनेक कला-कौशल की भी अधिष्ठात्री मानते थे। अथीना के संबंध में अनेक उत्सव भी मनाए जाते थे। इनमें से पानाथेनाइयां सबसे महान्‌ उत्सव होता था, जो देवी का जन्म महोत्सव था। यह जुलाई-अगस्त मास में हुआ करता था। प्रत्येक चौथे वर्ष यह उत्सव अत्यधिक ठाठ-बाट के साथ मनाया जाता था। अथीना स्वयं कुमारी थी और उसकी पूजा तथा उत्सवों में कुमारियों का महत्त्वपूर्ण भाग रहता था। उसके वस्त्र भी कुमारियाँ ही बुना करती थीं। ई. पू. 438 में एथेंस के श्रेष्ठ मूर्तिकार फिदियास ने अथीना की एक विशाल मूर्ति कोरी। यह मूर्ति स्वर्ण और हाथी दाँत की थी और 40 फुट ऊँची थी। यह यूनानी मूर्तिकला का सर्वोत्कृष्ट निदर्शक थी। इसी मूर्तिकार ने अथीना की एक कांस्य मूर्ति भी बनाई थी जो 30 फुट ऊँची थी।

सन्दर्भ ग्रन्थ
--------------

* फार्नेल काल्ट्ज ऑव दि ग्रीक स्टेट्स, 1921;
* एडिथ हैमिल्टन माइथोलॉजी, 1954;
* राबर्ट ग्रेब्ज द ग्रीक मियल, 1955.